যুদ্ধাপরাধের দায়ে অভিযুক্ত দলের শীর্ষ নেতাদের বিরুদ্ধে বিচারের নামে প্রহসন হলে ক্ষমতাসীন আওয়ামী লীগকে খেসারত দিতে হবে বলে হুমকি দিয়েছেন জামায়াতে ইসলামীর ভারপ্রাপ্ত  সেক্রেটারি এটিএম আজহারুল ইসলাম। দলের মহানগর কার্যালয়ের সামনে মঙ্গলবার বিকেলে সার, বীজ ও কৃষিপণ্যের মূল্য বৃদ্ধির প্রতিবাদে এক বিক্ষোভ সমাবেশে তিনি এ হুমকি দেন।  আজহার বলেন, জামায়াতকে খাটো করে দেখবেন না। অবমূল্যায়ন করবেন না। মনে রাখবেন এক সময় জামায়াত আপনাদের পাশে ছিল। আপনারাও জামায়াতের পাশে ছিলেন। ১৫ বছরের ব্যবধানে জামায়াত আর ক্ষুদ্র শক্তির নয়।  আজহার আরো বলেন, বিচারের নামে প্রহসন করলে লাখ লাখ জামায়াত-শিবিরের নেতাকর্মী ঘরে বসে দেখবে না।  দেশ …